Printing & packaging work undertaking
LADIES LEGGINGS, T-SHIRTS, INNER WEARS, NIGHTIES, GENTS T-SHIRTS, HANDMADE BATH SOAP - WHOLE SALE Mynbou trap water in 3de kwartaal | Netwerk24
Deur Elvira Wood 14 November 2019 14:11
Luidens die jongste syfers wat Statistieke Suid-Afrika (SSA) Donderdag gepubliseer het, het dié sektor in September met net 0,2% op ’n jaargrondslag gegroei.
Die verwerkingsaanleg van die Cooke-myn naby Randfontein.
Hoewel die groei nie beduidend is nie, is dit ’n verbetering op die inkrimping van 3,2% in Augustus.
Minerale wat in September goed gevaar het, is ystererts (8,2%), ander nie-metaalagtige minerale (13,6%) en ander metaalagtige minerale (38%).
Diamante (-15,7%), mangaanerts (-7,3%) en platinumgroepmetale (-2%) het egter swaar getrek.
Seisoensaangepaste syfers wys mynbouproduksie het in September met 1,5% gestyg teenoor Augustus. Dit volg op geen verandering in Augustus, maar ’n daling van 5,1% in Julie op ’n maandgrondslag.
Oor die drie maande tot einde September het produksie met 1,6% gedaal teenoor die voorafgaande drie maande.
Verkope was in September 15% hoër as in die ooreenstemmende maand in 2018. Dit volg op die toenames in Augustus (7,1%) en Julie (19,1%)
Verkope van goud het danksy ’n hoër goudprys met 94,9% gestyg.
Verkope van ystererts (+27,2%) en platinumgroepmetale (+22,4%) het ook gestyg.
Op ’n maandgrondslag het verkope in September met 0,8% gestyg teenoor Augustus. Dit volg op ’n maand-tot-maand-styging van 1,4% in Augustus en 3,3% in Julie.
Meer oor: Mynbou | Statistieke Suid-Afrika